CELEX: 32017D1504
Language: et
Date: 2017-08-24 00:00:00
Title: Nõukogu otsus (ÜVJP) 2017/1504, 24. august 2017, millega muudetakse otsust (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid

26.8.2017   
            
            
               ET
            
            
               Euroopa Liidu Teataja
            
            
               L 221/22
            
         NÕUKOGU OTSUS (ÜVJP) 2017/1504,
   24. august 2017,
   millega muudetakse otsust (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 29,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 27. mail 2016 vastu otsuse (ÜVJP) 2016/849, (1) mis käsitleb Korea Rahvademokraatliku Vabariigi („KRDV“) vastu suunatud piiravaid meetmeid, millega tunnistati kehtetuks otsus 2013/183/ÜVJP ning millega muu hulgas rakendati Ühinenud Rahvaste Organisatsiooni Julgeolekunõukogu resolutsioone („ÜRO Julgeolekunõukogu resolutsioon“)1718 (2006), 1874 (2009), 2087 (2013), 2094 (2013) ja 2270 (2016).
            
         
               (2)
            
            
               ÜRO Julgeolekunõukogu võttis 5. augustil 2017 vastu resolutsiooni 2371 (2017), milles nähakse ette KRDV vastu suunatud uued piiravad meetmed, millega külmutatakse teatud isikute ja üksuste, sh Foreign Trade Bank ja Korea National Insurance Company („KNIC“) varad.
            
         
               (3)
            
            
               ÜRO Julgeolekunõukogu resolutsiooni 2371 (2017) punktis 26 tehakse varade külmutamise sätetest konkreetne erand, mis puudutab Foreign Trade Bankiga või KNICga teatavatel asjaoludel sooritatavaid finantstehinguid.
            
         
               (4)
            
            
               Nõukogu võttis 10. augustil 2017 vastu rakendusotsuse (ÜVJP) 2017/1459, (2) millega Foreign Trade Bank ja KNIC lisatakse otsuse (ÜVJP) 2016/849 I lisasse. Samuti tuleks jõustada ÜRO Julgeolekunõukogu resolutsiooni 2371 (2017) punktis 26 sätestatud erandid.
            
         
               (5)
            
            
               KNICd puudutav kanne tuleks otsuse (ÜVJP) 2016/849 II lisast välja jätta, kuna see kantakse nüüd I lisasse.
            
         
               (6)
            
            
               Käesoleva otsusega ette nähtud meetmete rakendamiseks on vaja täiendavaid liidu meetmeid.
            
         
               (7)
            
            
               Otsust (ÜVJP) 2016/849 tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust (ÜVJP) 2016/849 muudetakse järgmiselt.
   
               1)
            
            
               Artikli 27 lõige 7 asendatakse järgmisega:
               „7.   Lõike 1 punktis a ja lõikes 2 osutatud keeldu ei kohaldata:
               
                           a)
                        
                        
                           kui sanktsioonide komitee on otsustanud igal üksikjuhul eraldi, et erand on vajalik KRDVs tsiviilelanikkonnale humanitaar- ja hädaabi osutavate rahvusvaheliste ja valitsusväliste organisatsioonide töö hõlbustamiseks;
                        
                     
                           b)
                        
                        
                           
                              Foreign Trade Bank ja Korea National Insurance Company („KNIC“) sooritatavate finantstehingute suhtes, kui sellised tehingud on ette nähtud üksnes diplomaatiliste esinduste tegevuseks KRDVs või humanitaarabi meetmeteks, mida võtab ÜRO või mida võetakse koostöös ÜROga.“
                        
                     
         
               2)
            
            
               Artikkel 36a asendatakse järgmisega:
               „Artikkel 36a
               Erandina ÜRO Julgeolekunõukogu resolutsioonidega 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017) või 2371 (2017) kehtestatud meetmetest annab liikmesriigi pädev asutus vajaliku loa, tingimusel et sanktsioonide komitee on kindlaks teinud, et erand on vajalik KRDVs tsiviilelanikkonnale humanitaar- ja hädaabi osutavate rahvusvaheliste ja valitsusväliste organisatsioonide töö hõlbustamiseks.“
            
         
               3)
            
            
               Otsuse (ÜVJP) 2016/849 II lisa muudetakse vastavalt käesoleva otsuse lisale.
            
         Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 24. august 2017
      
         
            Nõukogu nimel
         
         
            eesistuja
         
         M. MAASIKAS
      
   
   
      (1)  Nõukogu 27. mai 2016. aasta otsus (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid ja millega tunnistatakse kehtetuks otsus 2013/183/ÜVJP (ELT L 141, 28.5.2016, lk 79).
   
      (2)  Nõukogu 10. augusti 2017. aasta rakendusotsus (ÜVJP) 2017/1459, millega rakendatakse otsust (ÜVJP) 2016/849, mis käsitleb Korea Rahvademokraatliku Vabariigi vastu suunatud piiravaid meetmeid (ELT L 208, 11.8.2017, lk 38).
   
      LISA
      Otsuse (ÜVJP) 2016/849 II lisa II osa punktist B („Üksused“) jäetakse välja järgmine kanne:
      
         
                     „3
                  
                  
                     Korea National Insurance Corporation (KNIC) ja selle harukontorid
                  
                  
                     Korea Foreign Insurance Company
                  
                  
                     Haebangsan-dong, Central District, P'yongyang, KRDV
                     Rahlstedter Strasse 83 a, 22149 Hamburg.
                     
                                 Korea National Insurance Corporation of Alloway, Kidbrooke Park Road, Blackheath,
                              
                           
                                 London SE30LW
                              
                           
                  
                     3.7.2015
                  
                  
                     Valitsuse omandis ja kontrolli all olev ettevõte Korea National Insurance Corporation (KNIC) loob märkimisväärset valuutatulu, mis võib aidata kaasa KRDV tuumarelva-, ballistiliste rakettide või muude massihävitusrelvade alaste programmide elluviimisele.
                     Lisaks sellele on KNICi peakorter P'yongyangis seotud loetellu kantud üksuse, Korea Töölispartei 39. bürooga.“